**Fehérjehordozó gyógyszer nanorendszerek fejlesztése a hatóanyagok stabilitásának és felszívódásának fokozása érdekében” című MEDinPROT Szinergia pályázatban elért eredmények összefoglalása**

**Marosi György, Bóta Attila**

Fehérjealapú hatóanyagok elektrosztatikus nanoszálképzéssel előállított szilárd formáinak technológiai paramétereit optimáltuk. *In situ* vizsgálatok elvégzése céljából az előállítás eszközeit átalakítottuk. A szálas szerkezet jellemzésére kisszögű röngenszórásos méréseket végeztünk az erre a célra kialakított eszközben. A kisszögű szórás mérési adatfeldolgozó rendszerét fejlesztve a detektorban rögzített szórási 2D kép kiértékelése másodperces időtartamra rövidült. Vörösvértest membránjából, az ún. *ghost*-ból, adalékanyagok hozzáadásával a természetes eredetű exoszómákhoz hasonló nanohordozókat alakítottunk ki. E rendszerek morfológiai és szerkezeti vizsgálatait végeztük el. Továbbiakban, a fehérjék morfológiai leírását célzó vizsgálatok kiterjesztése érdekében, nem-rendezett fehérjék szerkezeti vizsgálatát végeztük el. Az eredmények egy részéről hazai és nemzetközi konferenciákon számoltunk be.